
Parlamentul României
Camera Deputaţilor
	





     Comisia pentru sănătate şi familie

Bucureşti, 8 decembrie 2025
                                                                          Nr. 7c-10/215   



Către,

BIROUL PERMANENT AL CAMEREI DEPUTAȚILOR




Vă înaintăm, alăturat, raportul asupra propunerii legislative 
pentru modificarea şi completarea Legii nr.95/2006 privind reforma în domeniul sănătăţii, trimisă Comisiei pentru sănătate și familie cu adresa nr. Plx nr.360/2020 din 10 iunie 2020.
	În raport de obiectul şi conţinutul său, propunerea legislativă face parte din categoria legilor ordinare.





PREŞEDINTE,
      Prof.univ.dr. Alexandru Rafila

  Parlamentul României
    Camera Deputaţilor
     Comisia pentru sănătate şi familie

                                                          Bucureşti, 8 decembrie 2025            
               Nr.7c-10/215

RAPORT
asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii
Plx360/2020

În temeiul art. 95 din Regulamentul Camerei Deputaţilor, republicat, cu modificările ulterioare, Comisia pentru sănătate și familie a fost sesizată, prin adresa nr. Plx360/2020 din 10 iunie 2020, cu dezbaterea pe fond a propunerii legislative pentru modificarea şi completarea Legii nr. 95/2006 privind reforma în domeniul sănătăţii.
Propunerea legislativă are ca obiect de reglementare modificarea
şi completarea Legii nr. 95/2006, în sensul acordării posibilităţii românilor de pretutindeni, indiferent de cetăţenie, de a exercita profesia de medic, respectiv de farmacist, pe teritoriul României.
Senatul, în calitate de primă Cameră sesizată, a respins propunerea legislativă în şedinţa din 3 iunie 2020.
La întocmirea prezentului raport, Comisia pentru sănătate și familie 
a avut în vedere:
• avizul favorabil al Consiliului Legislativ (nr. 344/13.04.2020);
• avizul favorabil al Consiliului Economic și Social (nr. 2468/13.04.2020);
• avizul negativ al Comisiei pentru drepturile omului, culte şi problemele minorităților naționale (nr4c-9/451 din 30 iunie 2020);
• avizul favorabil al Comisiei pentru comunităţile de români din afara graniților țării (nr. 4c-21/156 din 16 iunie 2020);
• avizul negativ al Comisiei pentru muncă şi protecţie socială (nr. 4c-9/451 din 30 iunie 2020);
• punctul de vedere negativ al Guvernului (nr. 819/20.05.2020).
Membrii comisiei au dezbătut propunerea legislativă în şedinţa din 2 decembrie 2025, cu prezență fizică și online. 
La lucrările comisiei au fost prezenţi deputații conform listei de prezență.
Camera Deputaţilor este Cameră decizională, potrivit prevederilor 
art. 75 din Constituţia României şi ale art. 92 din Regulamentul Camerei Deputaţilor, republicat, cu modificările ulterioare.
În raport cu obiectul şi conţinutul său, propunerea legislativă face
parte din categoria legilor ordinare.
În urma finalizării dezbaterilor și a opiniilor exprimate, membrii Comisiei pentru sănătate și familie au hotărât, cu majoritate de voturi, să transmită plenului Camerei Deputaților prezentul raport, prin care propun respingerea propunerii legislative, întrucât aceasta creează o abordare selectivă și incompletă, vizând doar profesiile de medic și farmacist, deși cadrul normativ reglementează și alte profesii din domeniul sănătății, ceea ce poate genera nemulțumiri și incoerență în reglementarea profesiilor medicale.






   PREŞEDINTE,					         SECRETAR, 

 Prof.univ.dr.Alexandru Rafila	               Ana-Smaranda RINDER

Consilier parlamentar, Camelia Zamfirescu

